
4021347, KG 25, MENGAN ШАД 
«5525 
esungguhnya kekalahan yang dialami oleh bangsa 
Arab pada tahun 1967, di mana mereka kehilangan 
kawasan dari Qantara [di Mesir] hingga Quneitra 
(di Ѕугіа], dan Masjid al-Aqsa jatuh ke tangan Israel, 
merupakan salah satu malapetaka terbesar dalam 
sejarah umat ini. Ia hanya boleh dibandingkan dengan 
bencana serangan Mongol apabila mereka memasuki 
Baghdad, memusnahkan tamadun Islam, menjatuhkan 
kekhalifahan Abbasiyah, merosakkan rumah-rumah, 
memusnahkan buku-buku, dan membunuh manusia 
dalam jumlah yang tidak pernah terjadi sebelumnya 
dalam sejarah. 

Malapetaka besar dalam sejarah Arab dan Muslim 
ini patut ditulis dengan analisis dan kajian yang teliti 
agar kita boleh mengambil iktibar dan memetik 
kebijaksanaan daripadanya. 

Saya sebenarnya enggan menulis mengenai perkara 
ini, biarkan ia dilakukan oleh mereka yang lebih 
berkemampuan daripada saya, terutamanya dalam 
kalangan pemikir Islam. 

Namun, saya dapati pelbagai pihak menulis tentang 
isu ini dari sudut pandang mereka yang berbeza-beza, 
dan kebanyakannya asing bagi umat ini serta tidak 
memahami warisan, akidah, dan nilai-nilai kita yang 
tulen. 

Saya merasa kecewa melihat ada dalam kalangan 
kita yang memberi alasan terhadap peristiwa besar ini 
dengan cara yang amat simplistik dan cetek. Bencana 
besar 1967 dianggap berpunca daripada kesilapan 
yang tidak disengajakan, atau pengkhianatan oleh 
beberapa individu. Kononnya kalau bukan kerana 
kesilapan si fulan atau pengkhianatan si fulan, keadaan 
pasti berubah daripada kekalahan yang dahsyat kepada 
kemenangan yang cemerlang. 

Saya berasa marah melihat orang yang mengabaikan 
kebenaran yang jelas, menafikan kenyataan pada siang 
hari, untuk membuktikan sesuatu yang tidak benar dan 
menafikan sesuatu yang benar. 

Dari sini, tekad saya untuk menulis menjadi kuat. 

Kemudian, Majalah Hadarah al-Islam (Tamadun 
Islam) meminta saya menulis sebuah artikel mengenai 
peranan pemikiran dalam isu Palestin untuk edisi khas 
yang mereka terbitkan tentang isu ini, dan inilah yang 
menjadi sebab langsung untuk saya menulis halaman- 
halaman ini yang dipersembahkan kepada pembaca 
hari ini. 

Saya bukanlah seorang yang terlibat dalam politik 
kepartian, tetapi agama saya mengajar saya bahawa 
sesiapa yang tidak mengambil berat tentang urusan 

umat Islam, maka dia bukan daripada kalangan mereka. 

Yang paling saya ambil berat dalam isu ini - secara 
asasnya - adalah sudut pemikirannya. 

Oleh itu, saya bercakap di sini dari sudut pandang 
pemikiran lebih daripada sudut pandang politik dan 
sejarah. 

Yang paling penting bagi saya adalah membincang 
dan memperbetulkan pemikiran sebelum saya 
berminat untuk menyusun atur dan membuat 
kronologi peristiwa. 

Tugas pemikiran dalam isu ini adalah untuk 
memperdalam kesedaran, menghilangkan kabus dan 
kegelapan, serta menjelaskannya kepada akal dan 
pandangan tanpa penyelewengan atau pemalsuan, dan 
tanpa keterlaluan atau berat sebelah. 

Tugas pemikiran adalah untuk mengembalikan 
perkara kepada asal-usulnya, menghubungkan 
peristiwa dengan sebab-sebabnya yang mendasar, 
dan tidak berpuas hati dengan apa yang timbul di 
permukaan atau tertipu oleh apa yang kelihatan pada 
pandangan yang tergesa-gesa, yang seumpama air, 
tetapi sebenarnya adalah fatamorgana. 

Tugas pemikiran adalah untuk mengetahui: 

Siapa kita? 

Apa misi kita? 

Apa peranan kita? 

Siapa musuh kita dan apa kebenarannya? 

Apa yang kita miliki dan apa yang mereka miliki? 

Halini demikian supaya kita mempunyai pemahaman 
yang jelas tentang segala urusan kita. 

Tugas pemikiran adalah untuk melihat jauh ke masa 
depan, dan tidak terpesona dengan masa kini yang 

dekat, tetapi mengambil manfaat daripada pelajaran 
semalam dan kesakitan hari ini untuk harapan hari 
esok. 

Tugas pemikiran adalah untuk menjelaskan kepada 
kita matlamat, melakarkan jalannya, serta menunjukkan 
halangan dan rintangan. Ini adalah tugas pemikiran dan 
inilah peranannya. Inilah yang sepatutnya dilakukan, 
terutamanya di dunia Islam. Adakah pemikiran telah 
menjalankan tugasnya dalam hal ini? 

Sepatutnya atau seharusnya, selepas Malapetaka 
(Nakbah) 1967, pemikiran yang mabuk harus kembali 
sedar dan pemikiran yang bengkok harus diluruskan, 
pemikiran yang asli harus muncul dan pemikiran yang 
asing, dangkal, dan pengecut harus menyembunyikan 
diri. Tetapi harapan itu mengecewakan dan anak panah 
tersasar. Kita mula membaca dan mendengar pelbagai 
jenis pemikiran dalam menafsirkan peristiwa dan 
memberi alasan yang tidak layak melainkan untuk 
dikasihani. 

Tragedi Palestin adalah amaran Ilahi untuk umat 
Islam agar mereka kembali kepada agama mereka 
selepas lama meninggalkannya, supaya mereka bangun 
dari tidur dan hidup dari kematian. 

Apa yang saya tekankan dalam halaman-halaman 
ini adalah keperluan untuk kembali kepada Islam; 
Islam yang benar, Islam yang menyeluruh yang akan 
mengembalikan kita - seperti dahulu - sebagai umat 
terbaik yang dikeluarkan untuk manusia. 

Tanpa kembali kepada Islam, saya melihat masa 
depan yang menakutkan, masa depan yang dikelilingi 
oleh rasa takut dan kegelapan. 

Cita-cita Israel belum berakhir, dan semua yang 
mereka rampas belum cukup untuk memenuhi 


Mengapa Kita Kalah? 


MENGAPA KITA KALAH? 


Де: sikap kita setelah kekalahan besar ini, 
kekalahan 5 Jun 19671, yang merupakan kekalahan 
kedua atau ketiga dalam masa kurang dari dua puluh 
tahun, dari 1948 hingga 1967? 

Apa sikap kita? 

Apa peranan kita? 

Apa yang harus kita lakukan setelah harapan 
besar dikecewakan, impian indah menghilang, dan 
berhala yang disembah oleh sesetengah kita tumbang, 
yang diharapkan untuk memberikan manfaat dalam 
kesulitan dan pertolongan dalam kesusahan? 


>/ KAN 2427 А РГА 
Sa pye СОЙ ОЗУ 
A 


= х4 2 Т. 
бте 5, ме a log 


Terjemahan: Maka berhala-berhala yang mereka 
sembah selain daripada Allah itu tidak dapat 
menolong mereka sedikitpun pada masa datangnya 
azab Tuhanmu; dan penyembahan yang mereka 


! Malapetaka atau kekalahan (al-nakbah) ini mereka panggil 
“kemunduran” (al-naksah) dan saya tidak tahu mengapa. 
Adakah kita menang dalam isu Palestin sebelum itu, kemudian 
mundur pada bulan Jun? Melainkan jika mereka menganggap 
kehadiran polis antarabangsa, dan kehilangan Selat Tiran dan 
Sharm El Sheikh pada tahun 1956 sebagai kemenangan yang 
dicapai oleh isu Palestin. Sebenarnya, isu Palestin berjalan - di 
tangan mereka - daripada buruk kepada yang lebih buruk, dan 
daripada yang lebih buruk kepada yang paling buruk! 

Pengkhianatan 


Ada yang mengambil jalan pintas untuk menjelaskan 
kekalahan ini dengan berkata: sebabnya adalah 
pengkhianatan. 

Maksud pengkhianatan di sini adalah menjual tanah 
air kepada Israel untuk keuntungan peribadi, parti, 
atau kumpulan. Kita tidak menafikan bahawa mungkin 
ada pengkhianat yang menjual tanah air mereka demi 
keuntungan duniawi yang kecil untuk diri mereka 
sendiri, parti mereka, atau kumpulan mereka. Sesiapa 
yang tidak mempunyai iman, tidak akan amanah. 
Sesiapa yang tidak mempunyai agama, tidak akan 
mempunyai janji. Sesiapa yang mengkhianati Allah dan 
Rasul-Nya, tidak akan teragak-agak untuk mengkhianati 
tanah air mereka. 

Namun, kita tidak percaya bahawa semua orang telah 
mengkhianati, kerana menyerahkan tanah air kepada 
musuh hanya dilakukan oleh individu yang benar-benar 
membenci rakyat dan menjadi musuh mereka. Individu 
seperti ini sangat jarang ditemui dalam kalangan umat 
Islam, kecuali mereka yang telah meninggalkan agama 
mereka dan mempercayai ideologi lain. 

Jika benar bahawa satu pihak telah mengkhianati 
rakyat dan menjual tanah air mereka kepada musuh - 
tanah air umat Islam - maka bagaimana dengan pihak- 
pihak lain, dan bagaimana pula kekalahan ini menimpa 
semua pihak? 

Kebenarannya adalah bahawa pengkhianatan - 
walaupun ia berlaku sebahagian - bukanlah sebab 
utama bagi kekalahan besar dan keruntuhan yang 
dahsyat yang menimpa semua pihak. 

Rahsia mengapa sesetengah orang memberi 
tumpuan kepada tuduhan pengkhianatan adalah 

BAGAIMANA KITA HENDAK 
MENANG? 


ekarang, setelah kita mengetahui punca kekalahan 

dan akar masalahnya, tugas kita adalah mengetahui 
bagaimana hendak menebus kekalahan yang 
memalukan ini dan mencapai kemenangan yang dicita- 
citakan. 


PERTAMA SEKALI KITA PERLU MENETAPKAN 
MATLAMAT 


о kita membincangkan mengenai jalan 
untuk menang, kita perlu menetapkan matlamat 
yang kita kehendaki dan bersungguh-sungguh untuk 
mencapainya walau memerlukan seberapa banyak 
pengorbanan sekalipun. Hal ini demikian kerana 
menetapkan matlamat yang jelas adalah syarat penting 
untuk mengetahui jalan dan cara-cara yang dapat 
membantu untuk merealisasikannya. 

Selepas Nakbah Kedua [1967], kita dapat melihat 
sesetengah orang mengangkat slogan “menghapuskan 
kesan-kesan pencerobohan” (izalah athar al-udwan)', 
dan jentera propaganda menumpukan kepada slogan 
ini sehingga ia menjadi seolah-olah matlamat dan 
harapan [akhir] yang dikehendaki. 


1 [Iaitu penaklukan Sinai dan kawasan-kawasan baru lain oleh 


Israel.) 

Adakah ini matlamat kita dalam isu Palestin, dan 
adakah ini pengakhiran bagi tragedi tanah air yang 
dirompak, iaitu agar Israel berundur ke sempadan 
sebelum 5 Jun jika anda rela menerimanya? 

Inilah pendirian golongan realis', dan mereka 
mendesaknya secara diam-diam jika mereka tidak 
mempunyai keberanian untuk mengumumkannya 
secara terbuka. 

Menghapuskan kesan pencerobohan adalah suatu 
kewajiban, begitu juga membebaskan Oantara, Suez, 
Sinai, Gaza, Tebing Barat, dan Golan adalah suatu 
kewajiban, tetapi itu bukanlah matlamatakhir. Matlamat 
akhir lebih jauh dan lebih besar daripada semua itu. 
Memberi tumpuan hanya kepada menghapuskan 
kesan serangan bermaksud melupakan serangan lama 
dengan serangan baru. Ini bermakna setiap serangan 
yang memberi Israel tanah atau ruang memberi 
legitimasi kepada apa yang diperolehnya daripada 
serangan sebelumnya atau yang sebelum-sebelumnya 
lagi, dan semua usaha beralih untuk menghapuskan 
kesan serangan baru. Dan ini merupakan keuntungan 
terbesar bagi Israel. 

Bangsa Arab menolak keputusan pembahagian 
Palestin, kemudian Israel secara paksa menambah 
tanah ke wilayahnya lebih daripada yang diberikan oleh 
keputusan pembahagian tersebut. Maka sebahagian 
kita menuntut agar Israel berundur kepada sempadan 
yang dijamin oleh pembahagian tersebut mengikut 
resolusi Pertubuhan Bangsa-Bangsa Bersatu. 


1 [Realisme adalah fahaman atau ajaran yang berdasarkan 
kenyataan. Dalam konteks ini, ia bermaksud kecenderungan 
untuk berkompromi dengan Israel.) 

Tidak ragu lagi bahawa menghapuskannya 
sekarang adalah lebih mudah daripada impian untuk 
menubuhkannya pada hari Kongres Zionis Pertama 
diadakan di Basel pada tahun 1897 di bawah pimpinan 
Herzl, yang pulang dari persidangan sambil berkata 
dengan penuh yakin dan angkuh, 


Jika saya diminta untuk merumuskan kerja-kerja 
[yang telah dilakukan di) persidangan itu, saya 
akan berkata, bahkan saya akan memanggil semua 
orang untuk mendengarnya, bahawasesungguhnya 
saya telah menubuhkan sebuah negara Yahudi. 
Kenyataan ini mungkin menimbulkan ribut 
ketawa di sana sini, tetapi dalam masa lima 
puluh tahun dunia akan menyaksikan penubuhan 
negara Yahudi sebagaimana yang ditentukan oleh 
kepercayaan Yahudi bahawa sebuah negara harus 
ditubuhkan untuk mereka.” 


Sungguh menakjubkan bahawa genap lima puluh 
tahun kemudian, setepatnya pada 29 November 1947, 
Pertubuhan Bangsa-Bangsa Bersatu mengumumkan 
keputusan untuk membahagikan Palestin dan 
menubuhkan Israel. 

Dan setelah tujuh puluh tahun, impian yang telah 
dijadikan slogan oleh orang Yahudi sejak zaman dahulu 
menjadi kenyataan: “Tahun hadapan di Yerusalem”, 
dan mereka memasuki Yerusalem serta mencemarkan 
Baitul Maqdis, tempat suci bagi umat Islam dan tempat 
israk Rasulullah # yang mulia. 

INILAH MATLAMAT, JADI APAKAH JALANNYA? 


ika kita telah tahu dan telah menetapkan matlamatnya 

iaitu untuk mengeluarkan kuman Israel daripada 
tubuh Arab dan Islam, maka apakah jalan ke arah 
matlamat ini? 


Persidangan Antarabangsa 


Ada sesetengah orang berpendapat bahawa jalan ke 
arah itu adalah dengan bergantung kepada kesedaran 
global, persidangan-persidangan antarabangsa, dan 
diplomasi di dewan-dewan Pertubuhan Bangsa-Bangsa 
Bersatu. Kita sudah mencuba menggunakan tentera 
dan menggunakan kekuatan dalam dua peperangan 
besar, tetapi kita tidak mencapai apa-apa kecuali 
kehancuran dan penderitaan. Oleh itu, yang tinggal 
hanyalah penyelesaian damai dan penyelesaian politik, 
maka marilah kita tinggalkan kegopohan dan risiko 
membunuh diri. 

Dan saya tidak tahu sama ada mereka lupa atau 
buat-buat lupa bagaimana sikap persidangan- 
persidangan antarabangsa ini terhadap kita sejak 
lebih dari dua puluh tahun, dan kita memberi ucapan 
di ruangan mereka, menghubungi wakil-wakil mereka, 
dan mengemukakan aduan demi aduan kepada 
institusi-institusi mereka, dengan nada yang lembut, 
sederhana mahupun yang keras -bergantung kepada 
tahap keseriusan dan pencerobohan yang berlaku 
kepada kita-, maka adilkah persidangan-persidangan 
ini kepada kita? Adakah mereka berdiri di sisi kita? 
Dan jika mereka berdiri di sisi kita sekalipun, adakah 
mereka mengambil langkah-langkah tindakan? 

sudah tentu tidak akan sampai kepadanya. 
(Surah al-Ra'd 13: 14) 


Penyembahan kepada Ilmu dan Wang 


Kumpulan ketiga dalam kalangan Arab mengatakan 
bahawa jalan menuju kemenangan bukanlah 
bergantung kepada Timur atau Barat, tetapi hanya satu 
jalan yang tidak ada duanya, iaitu kekuatan material, 
yang terdiri daripada ilmu dan wang. Dengan ilmu 
dan wang, manusia membina kekuatan mereka, dan 
mendapatkan kembali hak mereka. 

Kami tidak berbeza dengan mereka dalam 
keperluan untuk mempersiapkan kekuatan material, 
dan menggunakan seboleh mungkin kemampuan ilmu 
moden. Ini adalah apa yang diperintahkan oleh agama 
kita dan diwajibkan oleh Tuhan kita. 

Firman Allah &: 


Bo АША 0 А55 $ 


GR WAT = асі иы У 
4М\ 92е A ra JA LL, As 


Terjemahan: Dan sediakanlah untuk menentang 
mereka (musuh yang menceroboh) segala jenis 
kekuatan yang dapat kamu sediakan dan dari 
pasukan-pasukan berkuda yang lengkap sedia, 
untuk menggerunkan dengan persediaan itu 
musuh Allah dan musuh kamu. 

(Surah al-Anfal 8: 60) 


Para ulama Islam telah menetapkan bahawa setiap 
ilmu yang diperlukan oleh umat Islam dalam agama atau 

kepadanya tentang kesan malapetaka tersebut kepada 
mereka. Dia menjawab, “Ia adalah sesuatu yang tidak 
dapat dibayangkan. Kalian di sini hanya mendengar 
beritanya, tetapi kami melihatnya sendiri, bukan 
sekadar mendengarnya.” 

Saya bertanya, “Apa yang kalian lihat?” 

Dia menjawab, “Kami melihat senjata-senjata paling 
canggih menutupi gurun dan menghalangi matahari. 
Kereta kebal besar yang dilengkapi, yang katanya 
memiliki berat enam puluh tan besi, kenderaan 
berperisai dan kenderaan tempur terkuat, meriam 
anti-pesawat dan anti-kereta kebal [yang dimiliki oleh 
tentera negara-negara Islam). 

Kita telah melewati mereka dan melihat mereka, dan 
berkata, di sinilah tempat kehancuran Israel. Saatnya 
telah tiba. Israel akan runtuh pada serangan pertama 
yang dilancarkan oleh kekuatan besar ini. Kemudian, 
kami terkejut melihat persenjataan besar dan senjata- 
senjata yang luar biasa ini ditinggalkan oleh pemiliknya 
tanpa bertempur atau setidaknya menghancurkannya 
supaya tidak dapat dimanfaatkan oleh musuh 
mereka, kerana yang paling mereka fikirkan adalah 
menyelamatkan diri.” 

Apa yang telah terjadi? Mereka yang bertempur 
dengan senjata yang rosak pun boleh bertahan lebih 
lama dari ini. Jadi, kemenangan bukanlah kerana senjata, 
melainkan kerana orang yang menggunakannya. 

Kita telah menyaksikan kaum Muslimin Algeria 
menang melawan ilmu pengetahuan dan wang 
Perancis, kerana orang-orang Algeria berperang 
dengan dorongan akidah Islam, sementara orang-orang 
Perancis bertempur demi kepentingan kolonial. Kita 

berperang. Kemudian beliau menutup suratnya dengan 
berkata, “Jika tidak, saya akan datang kepada kamu 
dengan pasukan yang mencintai kematian seperti mana 
kamu mencintai kehidupan!” 

Dalam konflik antara bangsa-bangsa, bangsa yang 
mempunyai kepercayaan - apa pun ia - akan menang 
atas bangsa yang tidak mempunyai kepercayaan - atau 
telah kehilangan kepercayaannya. 

Bangsa yang percaya kepada akidahnya - apa pun ia 
- akan menang atas bangsa yang diserang keraguan dan 
kekeliruan, dan yang diombang-ambingkan oleh arus, 
condong ke timur dan barat, kanan dan kiri, seperti 
bola di kaki pemain, tidak teguh dalam satu arah dan 
tiada keputusan yang pasti. 


ASAS AGAMA BAGI ISRAEL DAN ZIONISME 


alam perjuangan kita melawan Zionisme global 
khususnya, kita memerlukan iman lebih daripada 
pertempuran-pertempuran lain. Hal ini demikian 
kerana musuh kita mempersenjatai tentera dan anak- 
anak mereka dengan kepercayaan, dorongan, dan 
impian agama. Oleh itu, mereka memilih tanah air 
mereka di “Tanah Yang Dijanjikan” dan menamakannya 
“Israel” Salah seorang pemimpinnya, Ben Gurion, 
mengumumkan bahawa tidak ada makna bagi Israel 
tanpa Baitul Maqdis, dan tidak ada makna bagi Baitul 
Maqdis tanpa Kuil Sulaiman! 
Dia mengirim surat kepada De Gaulle' yang 


1 (Charles de Gaulle (1890-1970) adalah bekas pegawai tentera, 
negarawan dan Presiden Perancis. | 

mengatakan: “Taurat adalah asas semua tindakan yang 
diambil oleh Israel.” 

Moshe Dayan! pula pernah ditanya, “Adakah kamu 
merasakan bahawa Tuhan bersama kamu dalam 
pertempuran pada 5 Jun?” 

Dia menjawab, “Kami merasakan bahawa kami 
berada di pihak Tuhan!” 

Dia juga pernah berkata, “Tugas utama tentera kami 
bukanlah melindungi kawasan industri, tetapi misinya 
adalah melindungi tempat-tempat suci. Berdasarkan 
prinsip ini, mereka dilatih dan bertempur.” 

Palestin, menurut pandangan orang Yahudi disebut 
“Tanah Yang Dijanjikan” iaitu tanah yang dijanjikan 
oleh Tuhan kepada Bani Israel. Keyakinan ini merujuk 
kepada apa yang tercatat dalam Taurat, bahawa Tuhan 
telah memberi Nabi Ibrahim satu perjanjian dengan 
berkata kepada Baginda, “Untuk keturunanmu, Aku 
berikan tanah ini dari Sungai Mesir hingga ke sungai 
besar, Sungai Furat.” 

Teks ini adalah asas agama bagi keterikatan orang 
Yahudi dengan Palestin, serta menjadi cita-cita dan 
tuntutan mereka terhadapnya. Dr. Chaim Weizmann, 
salah seorang tokoh utama gerakan Zionis dan Presiden 
pertama Negara Israel berkata, “Rasa keagamaan adalah 
sumber Zionisme dan pendorong penubuhannya. 
Rasa ini timbul daripada tradisi dan kepercayaan 
Yahudi, yang dibina berdasarkan kenangan paling 
lama terhadap tanah di mana kehidupan orang Yahudi 
pertama kali bermula dan di mana mereka bebas 
menjalani kehidupan mereka.” 


1 (Moshe Dayan (1915-1981) adalah seorang panglima Israeli 
Defence Forces dan Menteri Perang semasa Perang Enam Hari 
tahun 1967.] 

Dua Perkara Penting 


Di sinilah kepahlawanan 'Antarah yang hitam, 
penjaga unta dan pemerah susu, muncul, mengubah 
situasi perlawanan dan berjaya menghalau penyerang. 
Semua itu terjadi kerana pengaruh untuk merasai 
nikmat kebebasan: “Serang, dan engkau bebas.” 


KITA MEMERLUKAN SALAHUDDIN 


Pekara kedua yang diperlukan untuk mencapai 

tujuan mobilisasi yang diinginkan adalah pemimpin. 
Tanpa pemimpin, akan selalu ada persoalan yang 

berlegar di bibir dan fikiran tanpa jawapan yang jelas. 

Persoalan ini berbunyi: “Kamu telah menyeru 
kepada jihad dan mobilisasi untuk jihad, tetapi 
siapa yang akan menggerakkan bangsa untuk jihad 
ini, mengumpulkannya, menyiapkannya untuk 
menjalankan tanggungjawabnya, dan menggerakkan 
sumber daya material dan maknawi untuk berjihad?” 

Menurut syariah Islam, yang melaksanakan tugas 
ini adalah khalifah atau imam, iaitu orang yang 
menggantikan Rasulullah &- dalam memimpin umat 
Islam secara material dan rohani. Dia adalah imam 
mereka dalam solat, pemimpin mereka dalam haji, 
ketua mereka dalam peperangan, dan pemandu mereka 
dalam politik. 

Pelantikan khalifah ini bukanlah sekadar satu perkara 
yang sunat (tambahan) dalam Islam, tetapi merupakan 
satu kewajipan, dan umat Islam bertanggungjawab 
secara kolektif untuk mewujudkannya. Kaum Muslimin 
berdosa jika mereka hidup tanpa khalifah yang 
menyatukan mereka dan memimpin kapal mereka 
dengan syariat Tuhan mereka. 

Pelajaran daripada Perang Arab-Israel 1967 


ADA KELALAIAN DI SINI DAN PEMIKIRAN 
DI SANA 


langkah baiknya jika kita berfikir dengan mendalam 

seperti musuh kita yang telah menetapkan 
matlamat dengan jelas dari hari pertama, menentukan 
cara-cara pelaksanaan, merancang peringkat-peringkat, 
mengkaji halangan-halangan yang akan dihadapi dan 
bagaimana untuk mengatasinya, serta mengkaji faktor- 
faktor yang dapat membantu dan bagaimana untuk 
memanfaatkannya. 

Dia tahu bahawa dia mahukan sesuatu yang besar 
dan matlamat yang besar, jadi dia perlu berfikir setara 
dengan tahap matlamat dan tujuannya. 

Dia tahu bahawa bangsa Yahudi telah dipisahkan 
oleh Allah di seluruh bumi menjadi berbagai-bagai 
umat, dan tidak ada lagi hubungan bahasa, bangsa, 
atau kebangsaan di antara mereka. Mereka telah 
tersebar di antara berbagai-bagai bahasa, bangsa, dan 
negara. Tiada lagi penyatuan yang menyatukan mereka 
dan mengikat hati mereka kecuali agama Yahudi. Jadi, 
agama Yahudi perlu dihidupkan semula dalam jiwa 
mereka supaya ia menjadi asas penyatuan mereka dan 
dorongan yang menggerakkan mereka untuk mencapai 
tujuan, dan tujuan itu sendiri adalah tujuan agama, 
seperti yang kita ketahui... Inilah maksud kata-kata si 
zinonis, Theodor Herzl: “Kepulangan kita ke Zion harus 
didahului dengan kembali ke agama Yahudi.” 

Musuh yang licik itu tahu bahawa dia sedang 
berhadapan dengan bangsa yang asasnya adalah agama. 
Jika bangsa itu bangkit atas nama agama dan di bawah 
panjinya, tiada kuasa di bumi yang mampu menahannya. 
Oleh itu, dia mengarahkan ejen-ejen dan pengikutnya, 


146 


